തെരുവുകച്ചവടം ഒഴിപ്പിച്ചെടുക്കാന് കോര്പറേഷന് പ്രതിഷേധം മുറുകിയപ്പോള് താല്ക്കാലികപിന്മാറ്റം പൊലീസുമായി വൈകാതെ വരുമെന്ന് മുന്നറിയിപ്പ് കണ്ണൂര്:പ്രസ്ക്ലബ്ബ് റോഡിന് സമീപം കച്ചവടം നടത്തുന്ന തെരുവുകച്ചവടക്കാരെ ഒഴിപ്പിക്കാനുള്ള കോര്പ്പറേഷന് നടപടിക്കെതിരെ പ്രതിഷേധവുമായി വ്യാപാരികള്.ഇന്നലെ രാവിലെ പത്തരയോടെ കോര്പ്പറേഷന് ആരോഗ്യ വിഭാഗം വലിയ വാഹനവുമായി കച്ചവടക്കാരെ ഒഴിപ്പിക്കാനെത്തിയെങ്കിലും കടുത്ത പ്രതിഷേധത്തെ തുടര്ന്ന് അധികൃതര് തിരിച്ച് പോവുകയായിരുന്നു.പോകുന്ന പോക്കില് പൊലീസിനെയും കൂട്ടി വീണ്ടും എത്തുമെന്ന താക്കീത് നല്കാനും ഉദ്യോഗസ്ഥര് മറന്നില്ല. അതെ സമയം തെരുവുകച്ചവടക്കാരെ ഒഴിപ്പിക്കരുതെന്ന സുപ്രീം കോടതി വിധി കോര്പ്പറേഷന് ലംഘിക്കുകയാണെന്ന് കച്ചവടക്കാര് ആരോപിക്കുന്നു.കഴിഞ്ഞ ഭരണ സമിതിയുടെ നേതൃത്വത്തില് കളക്ടര്,തഹസില്ദാര് എന്നിവര് ഉള്പ്പെടുന്ന ഒരു കമ്മറ്റി രൂപീകരിച്ച് കോര്പ്പറേഷന് പരിധിയിലെ 387 തെരുവുകച്ചവടക്കാര്ക്ക് കച്ചവടം ചെയ്യാനുള്ള അംഗീകൃത കാര്ഡ് നല്കിയെങ്കിലും തുടര്ന്നുവന്ന ഭരണ സമിതി തങ്ങള്ക്ക് കച്ചവടം ചെയ്യാനുള്ള സ്ഥലം നല്കാന് പോലും തയ്യാറാകുന്നില്ലെന്നാണ് ആക്ഷേപം. ഗുരുതരമായ മറ്റൊരു ആരോപണവും കച്ചവടക്കാര് ഉന്നയിക്കുന്നുണ്ട്. കച്ചവടക്കാരെ ഒഴിപ്പിച്ച് വാഹനങ്ങളിലാക്കി കൊണ്ടുപോകുന്ന സാധനങ്ങളില് മുക്കാല് ഭാഗവും പിഴ ഈടാക്കി തിരിച്ചെടുക്കുമ്ബോള് കാണാറില്ലെന്നാണ് ആക്ഷേപം.വസ്ത്രങ്ങളും ചെരിപ്പും പാത്രങ്ങളുമൊക്കെ വീതം വച്ചെടുത്ത് കഴിഞ്ഞ് ബാക്കി മാത്രമെ തിരിച്ചുകിട്ടാറുള്ളുവെന്നാണ് ഇവര് പറയുന്നത്. 60 പേരുടെ ഉപജീവനകാര്യം പ്രസ്ക്ലബ്ബ് പരിസരത്ത് ഭിന്നശേഷിക്കാരുള്പ്പെടെ 60 തെരുവു കച്ചവടക്കാരാണുള്ളത്. ടൗണ് സ്ക്വയര്,പഴയ ബസ് സ്റ്റാന്ഡ് പരിസരം,കോര്പ്പറേഷന് പരിസരം എന്നിവിടങ്ങളില് കച്ചവടം ചെയ്യാന് അനുവദിക്കണമെന്ന് ഇവര് അധികൃതരോട് ആവശ്യപ്പെട്ടിരുന്നെങ്കിലും അംഗീകരിക്കുകയുണ്ടായില്ല.വര്ഷങ്ങള്ക്ക് മുന്പ് അശോക ആശുപത്രിക്ക് സമീപം കച്ചവടം നടത്താന് കോര്പ്പറേഷന് അനുമതി നല്കിയിരുന്നെങ്കിലും കച്ചവടക്കാര് വിയോജിക്കുകയായിരുന്നു. ട്രാഫിക്കിനോ വഴിയാത്രക്കാര്ക്കോ ബുദ്ധിമുട്ടുണ്ടാക്കാതയാണ് തങ്ങള് കച്ചവടം നടത്തുന്നതെന്ന് വ്യാപാരികള് പറഞ്ഞു.ഇതിനു മുന്പും പല തവണ കച്ചവടക്കാരെ ഇവിടെ നിന്നും ഒഴിപ്പിച്ചിട്ടുണ്ട്. ട്രാഫിക്കിനും വഴിയാത്രക്കാര്ക്കും പ്രശ്നമാകാതെയാണ് ഇവിടെ കച്ചവടം നടത്തുന്നത്.കഴിഞ്ഞ കോര്പ്പേറഷന് അംഗീകരിച്ച ലൈസന്സുള്ള കച്ചവടക്കാരാണ് ഇവരെല്ലാം.എന്നാല് അനുയോജ്യമായ സ്ഥലം ഇതുവരെ നല്കിയിട്ടില്ല.മേയറുമായി പല തവണ ചര്ച്ച നടത്തിയിട്ടും ഫലമില്ല ഫൈസല് മാലൂട്,വഴിയോരക്കച്ചവടക്കാരുടെ സംഘടന എെ.എന്.ടി.യു.സിവൈസ് പ്രസിഡന്റ് അനധികൃത കച്ചവടമാണ് പ്രസ്ക്ലബ് പരിസരത്ത് നടക്കുന്നത്.വാഹനങ്ങള്ക്കും വഴിയാത്രക്കാര്ക്കും ബുദ്ധിമുട്ടുണ്ടാക്കിയുള്ള കച്ചവടം അനുവദിക്കില്ല.മറ്റ് നടപടികളിലേക്ക് കടക്കും. ടി.ഒ.മോഹനന് ,കോര്പ്പറേഷന് മേയര്